ועדת הכספים, כנסת 19, פרוטוקול מספר 416, 2014-08-13 10:25

ניסן סלומינסקי: אנחנו דנים בנושא השני שעל סדר היום.

ניסן סלומינסקי: הצעת חוק מס ערך מוסף (תיקון – פטור בעת קניית דירה ראשונה לזוגות צעירים).

ניסן סלומינסקי: אמרתי שאני אתן תשובה ואני אתן אותה עכשיו.

סתיו שפיר: תשובה על מה שכבר הצבענו?

ניסן סלומינסקי: את מוכנה להיות בשקט?

סתיו שפיר: לא.

סתיו שפיר: אני לא רוצה להיות בשקט.

יצחק כהן: ניסן, מה זה הדבר הזה?

יצחק כהן: מה זה הדבר הזה?

ניסן סלומינסקי: מישהו מתחיל לדבר ואת מתפרצת?

אחמד טיבי: היא לא התפרצה.

אחמד טיבי: היא רק שאלה שאלה.

יעקב ליצמן: הוועדה לסתימת פיות ממשיכה.

יצחק כהן: מה זה תהיי בשקט?

ניסן סלומינסקי: אני מבקש להתחיל לדבר ומי סותם פיות?

יעקב ליצמן: אולי אתה הבעיה כאן ולא מישהו אחר?

ניסן סלומינסקי: אולי.

יעקב ליצמן: אולי תבדוק מי הבעיה בוועדה?

יעקב ליצמן: למה אצל יושבי הראש הקודמים לא קרה מה שקורה היום אצלך?

יעקב ליצמן: אולי אתה הבעיה?

יצחק כהן: הצעה לסדר.

ניסן סלומינסקי: כי אתה היית בקואליציה, אז לא הייתה בעיה.

יעקב ליצמן: לא.

יעקב ליצמן: גם כשגפני היה כאן, לא היה כך.

יעקב ליצמן: אל תבלבל את הראש.

יצחק כהן: יש לי הצעה לסדר.

משה גפני: לא היה כך.

משה גפני: אף פעם לא היה.

ניסן סלומינסקי: כי אף פעם לא הייתם באופוזיציה.

יצחק כהן: היינו.

משה גפני: היינו ועוד איך היינו.

אחמד טיבי: יש לי הצעה לסדר.

אחמד טיבי: אדוני היושב ראש, לאור ההתנהלות.

ניסן סלומינסקי: לא.

ניסן סלומינסקי: לא קיבלת אישור.

אחמד טיבי: אז תן לי אישור.

ניסן סלומינסקי: אני אתן לך אחרי שאני אדבר.

אחמד טיבי: בדיוק קשור לזה.

ניסן סלומינסקי: אתה לא חושב שאני התחלתי לדבר?

אחמד טיבי: מתי התחלת לדבר?

אחמד טיבי: לא שומעים.

אחמד טיבי: לאור מה שהיה אתמול ולאור ההתנהלות היום, אני מציע לך אדוני להתפטר מתפקיד יושב ראש הוועדה ולתת לגפני שהיה יושב ראש להיות היושב ראש.

אחמד טיבי: לגפני או למישהו אחר.

אחמד טיבי: אין לי העדפה אישית.

אחמד טיבי: אני כבר שנים בכנסת בוועדת הכספים ואף פעם לא היה כך.

אחמד טיבי: אף פעם הדיונים לא התנהלו בצורה כזאת.

יצחק כהן: ואף פעם לא היית בקואליציה.

אחמד טיבי: זה מביך.

אחמד טיבי: זה כל כך מביך.

ניסן סלומינסקי: אתה יודע כי לא היית אתמול.

אחמד טיבי: לא הייתי אתמול אבל שמעתי על זה וראיתי תמונות איך אתה מסלק חברת כנסת ששואלת אותך שאלות ענייניות.

אחמד טיבי: מה היא שאלה?

אחמד טיבי: עכשיו אתה אומר לה לשמור על שקט?

אחמד טיבי: אתה מנהל בית ספר והיא תלמידה?

אחמד טיבי: מה זה הדבר הזה?

אחמד טיבי: היא חברת כנסת.

ניסן סלומינסקי: אם אני מתחיל לדבר והיא מפסיקה אותי באמצע.

אחמד טיבי: אתה נעלב באופן אישי?

ניסן סלומינסקי: לא.

סתיו שפיר: ניסן, אתה מפסיק כל פעם.

יצחק כהן: מי בעד ההצעה לסדר של אחמד טיבי?

אחמד טיבי: אני מבקש לתת הפסקה ותשקול את ההצעה שלי.

סתיו שפיר: ניסן, אם היית מתייחס לאחד הגברים בוועדה באותה צורה שאתה מדבר אלי כחברת כנסת.

סתיו שפיר: אני שואלת את עצמי.

סתיו שפיר: הפחד שלך לענות תשובות והפחד שלך לחשוף את האמת בפני הציבור על איך אתה עובד כפוליטיקאי, זה פשוט פחד שצועק לכל הכיוונים.

סתיו שפיר: אתה מפחד לחשוף בפני הציבור מה אתה באמת עושה.

סתיו שפיר: זה הפחד הכי גדול שלך, שאנשים ידעו את האמת.

ניסן סלומינסקי: סיימת?

סתיו שפיר: לא, לא סיימתי.

סתיו שפיר: תפסיק להשתיק אותי.

ניסן סלומינסקי: אבל אני התחלתי לדבר.

סתיו שפיר: תפסיק לנסות להשתיק אותי.

ניסן סלומינסקי: אני התחלתי לדבר.

סתיו שפיר: תכבד את העובדה שאני יושבת כאן.

סתיו שפיר: אתה אחר כך הולך לטלוויזיה ואומר היא לא חברת ועדה.

סתיו שפיר: תכבד את העובדה שלחברי הכנסת חשוב הכסף של הציבור והם באים לכאן למרות שהם לא חברי ועדה.

סתיו שפיר: הם באים לכאן כדי לדאוג לאינטרס הציבורי.

סתיו שפיר: תכבד את זה.

סתיו שפיר: אתה יכול לנצל את ההזדמנות - - -

ניסן סלומינסקי: את סיימת?

סתיו שפיר: לא.

סתיו שפיר: אתה יכול לנצל את ההזדמנות הזאת שיש כאן

סתיו שפיר: כל כך הרבה חברי כנסת חדשים ושיש רוח חדשה בכנסת כדי ליצור כאן מנגנון חדש, כדי לעשות את השינויים בתקציב לנוהל שהוא הוגן ושהוא שקוף.

סתיו שפיר: אתה יכול להגדיל את השקיפות.

סתיו שפיר: אתה יכול לעשות דברים טובים למען מדינת ישראל אבל במקום זה אתה פשוט מבייש את הוועדה הזאת.

ניסן סלומינסקי: עכשיו, תשובתי.

ניסן סלומינסקי: השקרים שאת מוציאה גם על הוועדה וגם עלי.

סתיו שפיר: כן.

סתיו שפיר: אני משקרת.

ניסן סלומינסקי: בבקשה, עכשיו תהיי בשקט.

סתיו שפיר: אתה לא תגיד לי להיות בשקט.

יצחק כהן: מה תהיי בשקט?

יצחק כהן: מה זה?

ניסן סלומינסקי: למרות שאני מדבר, היא מדברת ואחר כך היא אומרת שזה לא הולך.

ניסן סלומינסקי: אני באמצע הדיבור.

ניסן סלומינסקי: השקרים שאת מוציאה.

סתיו שפיר: אתה לא תגיד לי שאני משקרת.

ניסן סלומינסקי: השקרים שאת מוציאה שמראים על חוסר הבנה.

סתיו שפיר: אם אתה חושב שאני משקרת, תוכיח.

ניסן סלומינסקי: בבקשה.

ניסן סלומינסקי: תלמדי לשמוע בשקט.

סתיו שפיר: אם הייתי משקרת, היית יכול לעמוד כאן אתמול ולהגיד שאין דיל בינך לבין יש עתיד.

סתיו שפיר: היית צריך להגיד את זה.

ניסן סלומינסקי: את עוד פעם עושה את זה, כשמישהו מדבר, את נכנסת.

יצחק כהן: דרך אגב, זה לא חוקי.

יצחק כהן: הוא חייב לחשוף דילים.

סתיו שפיר: נכון.

יצחק כהן: אתה חייב לומר את זה בשקיפות מלאה.

ניסן סלומינסקי: אני באמצע דיבור.

ניסן סלומינסקי: חוסר ההבנה שאת מגלה והשקרים שאת מוציאה.

ניסן סלומינסקי: מותר לי להגיד את הדברים כמו שלך מותר להגיד ואני שתקתי.

סתיו שפיר: אני בבית משפט?

ניסן סלומינסקי: לא.

ניסן סלומינסקי: מותר לי להגיד את הדברים.

סתיו שפיר: אתה עומד כאן מול כל הוועדה ותוקף אותי.

ניסן סלומינסקי: ואני אומר את הדברים באחריות.

ניסן סלומינסקי: אני אומר באחריות את הדברים.

סתיו שפיר: מה אומר באחריות?

סתיו שפיר: לך בבקשה לוועדת האתיקה.

יצחק כהן: איפה הנשים?

יצחק כהן: איפה חברות הכנסת שלא באו להגן עליך?

ניסן סלומינסקי: את עושה את אותם דברים כשאני באמצע דיבור.

סתיו שפיר: אתה לא תנצל את מעמדך כיושב ראש הוועדה ותעלה כאן למשפט.

ניסן סלומינסקי: נתתי לך לדבר בלי להפריע לך.

ניסן סלומינסקי: אמרת את השקרים שאת רוצה.

יצחק כהן: ממש שקרים.

יצחק כהן: לא היו הבנות?

סתיו שפיר: יצא לי לדבר אי פעם בשבועות האחרונים בלי שיפריעו לי?

ניסן סלומינסקי: ביקשת הצעה לסדר, לא דיברת?

סתיו שפיר: האם זה הגיוני שיושב ראש הוועדה יעמוד כאן ויעמיד את חברי הכנסת למשפט?

ניסן סלומינסקי: אני מבקש ממך בפעם האחרונה.

סתיו שפיר: האם לדבר הזה יש תקדים בכלל?

ניסן סלומינסקי: אני מבקש ממך פעם אחרונה להיות בשקט.

סתיו שפיר: אתה לא תבקש ממני.

סתיו שפיר: תתחיל לכבד אותי ואז תבקש.

ניסן סלומינסקי: בסדר.

ניסן סלומינסקי: אחרי שאת דיברת ונתתי לך לדבר בהצעה לסדר, אני אדבר.

ניסן סלומינסקי: אני מבקש ממך פעם אחרונה.

ניסן סלומינסקי: את עוד פעם ממשיכה לדבר.

סתיו שפיר: צורה כזאת לא מקובלת עלי.

סתיו שפיר: תוכיח, תביא הוכחות, תביא את המספרים.

ניסן סלומינסקי: את ממשיכה?

סתיו שפיר: תביא את המספרים.

ניסן סלומינסקי: את ממשיכה עד שאני אוציא אותך עוד פעם?

משה גפני: לא.

ניסן סלומינסקי: אם את לא תתני לאף אחד לדבר.

אראל מרגלית: אני רוצה להבהיר כי אומרים שחברתי לא חברה בוועדה.

אראל מרגלית: היא ממלאת מקום.

אחמד טיבי: יש כאן טעות.

אחמד טיבי: חושבים שסתיו היא חברת כנסת ערביה.

יצחק כהן: היא לא ערביה.

אחמד טיבי: היא לא ערביה.

אחמד טיבי: מה, סתם ככה מוציאים אותה כל יום?

אחמד טיבי: השתגעתם?

אראל מרגלית: או שאנחנו מתקדמים או שנלך הביתה עכשיו.

יצחק כהן: בוא נצביע על ההצעה שלך.

יצחק כהן: תגיד אם יש קומבינה או אין?

משה גפני: היה דיל או לא היה דיל?

ניסן סלומינסקי: בבקשה, עכשיו לקחתי את זכות הדיבור ואני מבקש לא להפריע לי.

ניסן סלומינסקי: אני רוצה להגיד כמה משפטים ואחר כך נמשיך.

ניסן סלומינסקי: ישבנו כאן והיה דיון על הנושא הביטחוני.

ניסן סלומינסקי: ניתנו כאן הסברים.

יעקב ליצמן: לא קיבלתי תשובה.

עיסאווי פריג': לא קיבלנו נתונים.

עיסאווי פריג': לא כל הנתונים התקבלו אתמול.

ניסן סלומינסקי: אני מבקש, תנו לי לדבר.

עיסאווי פריג': אם כל הנתונים היו מתקבלים, הכול היה אחרת.

ניסן סלומינסקי: ניתנו הסברים.

ניסן סלומינסקי: הנושא רציני יותר מדי.

סתיו שפיר: לא ניתנו הסברים.

משה גפני: לא ניתן שום הסבר.

איילת שקד: די כבר.

משה גפני: מה די?

ניסן סלומינסקי: זאת הדרך לדבר?

יצחק כהן: שאלנו שאלה אחת ולא מקבלים תשובה.

ניסן סלומינסקי: אם לא תתנו לי לדבר, גם אתם לא תדברו.

ניסן סלומינסקי: נקודה.

ניסן סלומינסקי: נאמרו כאן הסברים בנושא של הביטחון, נושא רציני מאוד.

ניסן סלומינסקי: ניתנו כאן הסברים ברורים.

יעקב ליצמן: לא.

סתיו שפיר: לא.

ניסן סלומינסקי: תן לי לדבר.

ניסן סלומינסקי: אחר כך אתה תדבר.

ניסן סלומינסקי: אני מדבר על מה שהסבירו, מהיכן זה מגיע.

יעקב ליצמן: לא הסבירו.

ניסן סלומינסקי: דובר על מה שכן הסבירו.

יעקב ליצמן: אסור להם לתת פרטים.

ניסן סלומינסקי: אבל לא על זה דובר.

יעקב ליצמן: הם לא נתנו פרטים.

ניסן סלומינסקי: לא על זה דובר.

ניסן סלומינסקי: דובר על המקורות.

סתיו שפיר: אתה מנעת מהם לדבר על הקיצוץ בתחבורה הציבורית בשנה שעברה ואיך שוב זה מקוצץ השנה.

ניסן סלומינסקי: דיברו על המקורות.

ניסן סלומינסקי: הסבירו במפורש על המקורות.

סתיו שפיר: אתה מנעת מהם לענות.

ניסן סלומינסקי: תסלחי לי, אני מדבר.

סתיו שפיר: אתה מנעת מהאוצר לתת תשובות.

ניסן סלומינסקי: הסבירו שהמקורות לא מגיעים מהתקציב השוטף של התחבורה, לא מהתקציב השוטף של ביוב והסבירו שזה מגיע מהפיתוח, מיתרות שישנן.

ניסן סלומינסקי: את לא מבינה את העניין.

איילת שקד: ניסן, תפסיק לענות להם.

איילת שקד: תתחיל להצביע.

יעקב ליצמן: לא.

משה גפני: מה פתאום?

סתיו שפיר: לא נתת לאוצר לדבר.

יצחק כהן: לא ניתן לזה יד.

משה גפני: למה אתמול לא היית?

עיסאווי פריג': בריונות שלטונית?

עיסאווי פריג': מה זה תתחיל להצביע?

עיסאווי פריג': זאת בריונות.

ניסן סלומינסקי: יש מי בוועדה שלא מבין מה מדובר כאן ויוצא החוצה ומספר דברים שלא היו ולא נבראו.

יצחק כהן: מי?

ניסן סלומינסקי: סתיו.

משה גפני: מה פתאום?

יצחק כהן: חס וחלילה.

יצחק כהן: היא היחידה כאן שאומרת את האמת.

ניסן סלומינסקי: שמעת את הטלוויזיה, נכון?

יצחק כהן: שמעתי.

יצחק כהן: גם הייתי כאן.

יצחק כהן: אני שאלתי שאלה אחת ולא קיבלתי תשובה.

ניסן סלומינסקי: אני באמצע הדברים.

ניסן סלומינסקי: אני אומר שניתנו כאן הסברים.

ניסן סלומינסקי: ביקשתי ארבע פעמים מהאיש לחזור על ההסברים וכל פעם הוא התחיל משפט וסתיו לא נתנה לו להמשיך אותו.

סתיו שפיר: אתה לא נתת לו להמשיך.

ניסן סלומינסקי: לא.

ניסן סלומינסקי: את לא נתת לו.

סתיו שפיר: אתה עצרת אותו.

ניסן סלומינסקי: אחר כך את יוצאת לתקשורת.

סתיו שפיר: מי עצר את נציג האוצר מלדבר?

ניסן סלומינסקי: תדעי שהבושה היא גדולה.

ניסן סלומינסקי: או חוסר הבנה או שקר.

סתיו שפיר: אתה לא נתת לו לדבר.

ניסן סלומינסקי: או שאת מבינה או שאת משקרת.

סתיו שפיר: או שאתה טוען שאני מטומטמת או שאני משקרת.

סתיו שפיר: בסדר.

ניסן סלומינסקי: כן.

ניסן סלומינסקי: אחד מהדברים.

סתיו שפיר: יש לך אחד מהתירוצים האלה.

סתיו שפיר: בבקשה, תביא הוכחות.

סתיו שפיר: אתה לא נתת אתמול לפקידים של האוצר לדבר.

סתיו שפיר: אמרת להם: אל תקשיבו לחברי הכנסת, פשוט תדברו שוטף, אל תענו לשאלות.

סתיו שפיר: אתה לא נתת להם לדבר.

סתיו שפיר: איך אתה לא מתבייש בעצמך?

ניסן סלומינסקי: אנחנו עוברים למע"מ אפס.

ניסן סלומינסקי: לא נתתם לי אפילו לדבר.

יצחק כהן: לא.

יצחק כהן: שמענו אותך עד הסוף.

ניסן סלומינסקי: לא, לא שמעתם אותי.

סתיו שפיר: אתה יודע למה לא נותנים לך לדבר?

סתיו שפיר: תראה מה גרמת בוועדה.

סתיו שפיר: אף אחד כבר לא סומך על מה שאתה אומר.

יצחק כהן: אני רוצה לשאול והוא לא נותן לי.

יצחק כהן: אני יכול לשאול שאלה אחת?

ניסן סלומינסקי: אנחנו עוברים למע"מ אפס.

משה גפני: למע"מ אפס יש עוד זמן.

משה גפני: יש שאלות.

ניסן סלומינסקי: לא.

משה גפני: חברת דירוג האשראי אתמול אמרה שזה נזק עצום למדינת ישראל.

משה גפני: זה יעלה את מחירי הדירות.

משה גפני: זה יוזיל את הכסף לקבלנים.

משה גפני: למה אתה ממהר?

אראל מרגלית: אני רוצה להבין, לפני שאנחנו נכנסים לנושא, מהבית היהודי.

אראל מרגלית: יש לכם תכנית אחרת.

אראל מרגלית: מחיר מטרה.

אראל מרגלית: תכנית רצינית שאנחנו מוכנים לתת לה יד.

אראל מרגלית: אז אנחנו נכנסים לתוך הפיאסקו הזה עם שניים וחצי מיליארד שקלים?

אראל מרגלית: אנחנו לא יודעים לאן מגיע הכסף עכשיו ברמה של הפיצוי?

אראל מרגלית: מתקמצנים על כל מיליון שקלים כדי לפצות את העורף ואת הדרום.

אראל מרגלית: כל כלכלן אומר שאסור לעשות את זה.

יצחק כהן: זה פרמננטי.

יצחק כהן: כל שנה יש שניים וחצי מיליארד.

אראל מרגלית: אני נחשד כמי שתומך בבית היהודי?

אראל מרגלית: לא, אבל הוא הביא תכנית רצינית שאפשר לעבוד אתה.

ניסן סלומינסקי: אנחנו עוברים להמשך הסתייגויות.

אראל מרגלית: ניסן, אתם הבאתם תכנית רצינית של מחיר מטרה.

יצחק כהן: אני חושב שההצעה של אחמד טיבי היא הצעה ראויה.

ניסן סלומינסקי: אנחנו עוברים להמשך ההסתייגויות.

משה גפני: לפני כן, יש לי הצעה לסדר.

ניסן סלומינסקי: לא.

ניסן סלומינסקי: די.

ניסן סלומינסקי: היו הצעות.

משה גפני: הצעה לסדר.

משה גפני: אין לי שאלות.

משה גפני: הצעה לסדר על חוק מע"מ שאתה עכשיו הולך לדון על ההסתייגויות.

יצחק כהן: אני ביקשתי לפניך.

משה גפני: אתמול, אחרי שסיימנו את הישיבה, עת התחלנו לדון בעניין של חוק מע"מ, אני נסעתי הביתה ובדרך אמרו לי שהיה משהו שהוא חסר תקדים מבחינת החומרה שלו.

משה גפני: חברת S

יעקב ליצמן: איזו חברה זאת?

אראל מרגלית: חברת דירוג האשראי שמסתכלת גם על מדינות.

ניסן סלומינסקי: משה, זאת לא הצעה לסדר.

משה גפני: שתי דקות ואני מסיים.

יצחק כהן: למה אתה נותן לו ולי אתה לא נותן?

יצחק כהן: גם אני רוצה לשאול שאלה לסדרף

משה גפני: אני לא שואל שאלות.

משה גפני: אני ראיתי את ההודעה של החברה וההודעה שלה מדברת על כך שחוק מע"מ אפס לא יוזיל את מחירי הדירות אלא להפך, יעלה את מחירי הדירות ויעלה באופן משמעותי.

אראל מרגלית: נכון.

משה גפני: יתרה מזאת.

משה גפני: הם אומרים שהכסף – שזה כבר לא שניים וחצי מיליארד אלא לפי דעתי זה מתקרב לשלושה מיליארד – יגיע לקבלנים.

משה גפני: זה מה שהם אומרים והם מאריכים בעניין הזה.

משה גפני: ראשית, כאשר חברת דירוג האשראי מתערבת במדינת ישראל בתוך חוק שנדון כאן, זה דבר חסר תקדים ומעיד על חומרת העניין כפי שהם רואים אותו.

משה גפני: לכן אני פונה אליך בהצעה לסדר.

משה גפני: היות וזאת גם דעתך, כפי שהבאת אותה לידי ביטוי – לא כאן ולא בימים האחרונים אלא כפי שהבאת אותה קודם - אני מבקש, אתה בעל הבית, אתה יושב ראש ועדת הכספים - - -

ניסן סלומינסקי: ביקשת דקה.

ניסן סלומינסקי: היא עברה.

עיסאווי פריג': תגלה מנהיגות, ניסן.

יצחק כהן: תתפטר.

משה גפני: אני מבקש ממך - תאמין לי שקרנך תעלה בציבור, גם במפלגה שלך וגם אצלנו – לעצור ולהגיד שזה לא יכול להיות שכל העולם אומר אני שיכור ואני ממשיך הלאה לחיות אותו הדבר.

משה גפני: אני מבקש שתעצור את הדיון, לך לשר האוצר, תגיד לו שהוא הולך להוציא כאן הרבה כסף ושידחה את זה בכמה חודשים.

משה גפני: יש כסף שאנחנו צריכים אותו, כמו שאמר אראל מרגלית, וכל שקל חיוני לעניין הזה של יישובי הדרום ובוודאי לנושא המנהרות.

משה גפני: כל העולם נגד.

משה גפני: חברת דירוג האשראי נגד.

אראל מרגלית: הכלכלנים נגד.

משה גפני: למה לעשות את זה?

ניסן סלומינסקי: אמרת את זה גם בדיון.

משה גפני: לא.

משה גפני: חברת דירוג האשראי באה אחר כך.

יצחק כהן: שאלה קצרה.

יצחק כהן: אני שאלתי אתמול ואני שואל היום לפרוטוקול, ואני מבקש שקיפות, האם יש הבנות בין הבית היהודי ל-יש עתיד לגבי החוק הזה.

יצחק כהן: זה מה ששאלתי.

ניסן סלומינסקי: תודה.

ניסן סלומינסקי: בואו נמשיך.

יצחק כהן: כן או לא.

ניסן סלומינסקי: בוא נמשיך.

עיסאווי פריג': ניסן, יש לך טיעונים נגדיים?

סתיו שפיר: הוא לא אומר כן.

אראל מרגלית: זאת שאלה חשובה.

סתיו שפיר: אחרי שנצביע על החוק כן תיתן לנו תשובות כמו קודם?

ניסן סלומינסקי: שאלתם.

ניסן סלומינסקי: הקריא לך היועץ המשפטי - - -

סתיו שפיר: אני שואלת אותך.

סתיו שפיר: יש הסכם או אין הסכם?

ניסן סלומינסקי: עזבי.

ניסן סלומינסקי: אמרתי לך, אני לא חייב לענות לשאלות שלך ולא לשל גפני.

אראל מרגלית: לא.

אראל מרגלית: זאת לא שאלה.

סתיו שפיר: אתה חייב לענות לוועדה.

סתיו שפיר: חייב.

אראל מרגלית: זאת שאלה של חבר הכנסת איציק כהן.

משה גפני: למה אתה לא עונה לשאלות של סתיו שפיר?

ניסן סלומינסקי: כי מחר ישאלו עוד שאלות ועוד שאלות.

יצחק כהן: אתה צריך לענות כן או לא.

יצחק כהן: לא להתאמץ – כן או לא.

סתיו שפיר: הוא לא עונה לשאלות.

ניסן סלומינסקי: אם נצביע כמו אתמול.

סתיו שפיר: אני באמת מטומטמת כמו שאתה אומר אבל לא הבנתי את התשובה.

משה גפני: יכול להיות שאתה נגד סתיו שפיר בגלל שהיא אישה?

יצחק כהן: או ג'ינג'ית?

<שלומית ארליך: הסתייגות להגדרת דירת מגורים של קבוצת יהדות התורה, קבוצת ש"ס, קבוצת העבודה, קבוצת מרצ, קבוצת חד"ש וקבוצת רע"ם-תע"ל.

חנא סוייד: מה עם הרביזיה לגבי ההגדרות של אתמול?

ניסן סלומינסקי: עוד לא עשינו את הרביזיות על החוק הזה.

אורי מקלב: אם אני אגיש עכשיו הסתייגויות, אתה לא מאפשר לנו.

אורי מקלב: אנחנו רוצים לשאול מדוע.

ניסן סלומינסקי: אתה שמעת את זה טוב.

ניסן סלומינסקי: אתה היית בדיון.

משה גפני: לא.

משה גפני: לא היה הסיכום הזה.

ניסן סלומינסקי: אורי, הודיעו לכולם שזה יהיה ביום שני.

משה גפני: לא.

משה גפני: זה לא היה הסיכום.

משה גפני: הסיכום היה שאתה מקריא ומסביר.

משה גפני: ואם לא נגיע להסכמות, יהיו הסתייגויות.

משה גפני: הסיכום שלך היה אחר.

ניסן סלומינסקי: לא.

ניסן סלומינסקי: עבר כבר שבוע מאז ונתנו יותר זמן.

ניסן סלומינסקי: נתנו לכם להגיש עד יום שני.

משה גפני: תתחיל להקריא.

ניסן סלומינסקי: בסדר.

<שלומית ארליך: קבוצת יהדות התורה, קבוצת ש"ס, קבוצת העבודה, קבוצת מרצ, קבוצת חד"ש וקבוצת רע"ם-תע"ל מציעות שבהגדרה דירת מגורים, במקום "ובדירה" יבוא "ודירה" והסיפה החל במלים "למעט דירה" – תימחק.

אחמד טיבי: אני מבקש לנמק.

אחמד טיבי: להלן הקבוצה.

ניסן סלומינסקי: בבקשה.

ניסן סלומינסקי: דקה.

אחמד טיבי: אדוני היושב ראש, לא רק שהמדינה לא בונה בחברה הערבית אלא היא גם הורסת בתים בשל היעדר תכניות מתאר ובשל תכנון שהוא תכנון אידיאולוגי שמטרתו להדיר את האזרחים הערביים.

אחמד טיבי: לכן באה הצעת החוק הזאת, כדי להחריב עוד יותר את המצב ולפגוע עוד יותר בחברה הערבית, באזרחים הערביים.

אחמד טיבי: יש כאן אפליה ברורה ובוטה.

אחמד טיבי: אני יחד עם חברי חבר הכנסת גפני נפגשנו לפני מספר שבועות עם היועץ המשפטי לממשלה בנושא הזה והוא גילה הבנה לדרישות שלנו.

אחמד טיבי: אמנם שונה סכום הפטור, אבל העיקרון נשאר ואנחנו מתקוממים נגד העיקרון הזה שהוא עיקרון מפלה, הוא נגד ערבים ונגד חרדים.

אחמד טיבי: לכן אני מבקש אדוני היושב ראש לקבל את ההסתייגות הזאת שהיא הסתייגות מהותית.

עיסאווי פריג': אני רוצה להוסיף.

ניסן סלומינסקי: לא.

ניסן סלומינסקי: לא מוסיפים.

עיסאווי פריג': תן לי להוסיף עוד נקודה.

ניסן סלומינסקי: מי בעד ההסתייגות?

ניסן סלומינסקי: בעד – 6

ניסן סלומינסקי: ההסתייגות לא נתקבלה.

יצחק כהן: בשם הקבוצה, רביזיה.

אחמד טיבי: רביזיה.

ניסן סלומינסקי: ההסתייגות נפלה.

חנא סוייד: יש לי הסתייגות ואני רוצה לנמק אותה.

ניסן סלומינסקי: יגיעו להסתייגות שלך ואז תנמק אותה.

חנא סוייד: לפי מה שהבנתי, היא עוברת למשהו אחר.

<שלומית ארליך: הסתייגות לדירת מגורים?

חנא סוייד: כן.

חנא סוייד: אמרת שיש הסתייגות של קבוצה לרבות חד"ש ואני רוצה לנמק את ההסתייגות שלי.

ניסן סלומינסקי: אבל אתמול נימקת את ההסתייגות.

חנא סוייד: לא על זה.

ניסן סלומינסקי: הם לא מוצאים את ההסתייגות שלך.

חנא סוייד: הקראתם שיש הסתייגות של חד"ש.

חנא סוייד: לא?

חנא סוייד: אני הגשתי הסתייגות נפרדת.

חנא סוייד: סיכמנו אתמול שמקריאים קבוצה, אבל כולם ביחד וכל אחד לחוד.

ניסן סלומינסקי: לא.

ניסן סלומינסקי: ממש לא.

ניסן סלומינסקי: מסביר אחד מכל קבוצה.

חנא סוייד: לא זה מה שעשינו אתמול.

ניסן סלומינסקי: זה מה שעשינו אתמול.

ניסן סלומינסקי: זה גם מה שעשינו אתמול.

חנא סוייד: לא נכון.

חנא סוייד: יש לי הסתייגות לגבי הדבר הזה.

ניסן סלומינסקי: זה מה שעשינו גם אתמול.

חנא סוייד: לא, לא נכון.

חנא סוייד: אמרנו שחיברו את ההסתייגויות.

ניסן סלומינסקי: לא חשוב.

ניסן סלומינסקי: גם אם כל אחד הגיש בנפרד, אמרנו שבאותו נושא יהיה אחד.

חנא סוייד: לא, זה לא מה שאמרנו.

ניסן סלומינסקי: אמרנו שאחד מסביר ויכול לתת לך להסביר.

חנא סוייד: אני רוצה להסביר את ההסתייגות שלי לדבר הזה.

אראל מרגלית: אני מאוד הייתי רוצה לשמוע את דוקטור חנא סוייד.

ניסן סלומינסקי: ההסתייגות נפלה.

ניסן סלומינסקי: אין לך על מה להצביע.

חנא סוייד: דיברנו על זה אתמול.

ניסן סלומינסקי: אתמול הודיעו את זה והיועצים המשפטיים הסבירו את הנוהל.

חנא סוייד: ההסתייגות של גפני היא לא ההסתייגות שלי.

חנא סוייד: יש לי הסתייגות אחרת.

משה גפני: נכון.

משה גפני: זה לא אותו הדבר.

אחמד טיבי: מה הבעיה לתת לו להסביר את ההסתייגות שלו?

ניסן סלומינסקי: כל אחד יתחיל להסביר את ההסתייגויות.

יצחק כהן: הוא חייב להסביר.

ניסן סלומינסקי: יש כאן הסתייגות שכתבת אותה?

חנא סוייד: כן.

ניסן סלומינסקי: מה ההסתייגות שלך?

חנא סוייד: ההסתייגות שלי מתייחסת לעצם ההגדרה של דירה ולמה שנקרא תקנת שבס.

חנא סוייד: תקנת שבס היא תקנה שמאפשרת להגדיל את מספר יחידות הדיור בשלושים אחוזים.

חנא סוייד: כאן מדובר בהגדרה של דירת מגורים שנבנית על פי תכנית ותקנת שבס מאפשרת להגדיל את מספר יחידות הדיור בשלושים אחוזים מעבר לתכנית מאושרת שהיא תכנית של בנייה רוויה.

חנא סוייד: אני רוצה להבין האם חוק מע"מ אפס כולל את הדירות שנכללות בתוספת שבס או לא?

חנא סוייד: אלה שלושים אחוזים מהיקף הדירות שנבנות.

ניסן סלומינסקי: מה שאתה עושה עכשיו זה חלק מהדיון שהיה צריך להיות.

אראל מרגלית: זאת שאלה מצוינת.

ניסן סלומינסקי: עכשיו אנחנו לא מקיימים דיון.

ניסן סלומינסקי: אנחנו מצביעים עכשיו על ההסתייגויות.

חנא סוייד: מחר מישהו רוצה ליהנות ממע"מ אפס והוא אומר שיש לו דירה שנבנתה והוא קנה אותה על פי תקנת שבס.

חנא סוייד: נותנים לו או לא נותנים לו?

ניסן סלומינסקי: לא יודע.

ניסן סלומינסקי: היא עונה על הקריטריונים?

חנא סוייד: כן.

חנא סוייד: היא בעצם תוספת לכמות יחידות הדיור שנבנות.

ניסן סלומינסקי: לא משנה.

ניסן סלומינסקי: היא עונה לקריטריונים של החוק?

חנא סוייד: אני לא יודע איך אנחנו מגדירים את הקריטריונים.

<טל אלדרוטי: אם זאת דירה, היא דירה.

<טל אלדרוטי: יש לה היתר בנייה, היא קיבלה היתר, מכרו אותה.

ניסן סלומינסקי: אם היא עונה לקריטריונים, היא בפנים.

ניסן סלומינסקי: אם היא לא עונה, היא לא בפנים.

<טל אלדרוטי: אין שום מגבלה.

<טל אלדרוטי: היא דירה כמו כל דירה.

ניסן סלומינסקי: אם היא עונה לקריטריונים, היא בפנים.

ניסן סלומינסקי: אם היא לא עונה לקריטריונים, היא לא בפנים.

חנא סוייד: בסדר.

חנא סוייד: אני מקבל.

חנא סוייד: לעצם העניין.

חנא סוייד: אתה מבלה הרבה זמן בדיבורים אבל כאן אנחנו מעלים את הנקודות הרלוונטיות לעניין.

ניסן סלומינסקי: אבל זה היה בדיון.

חנא סוייד: לא היה בדיון.

ניסן סלומינסקי: היית צריך לבוא לדיון ולשמוע את זה.

חנא סוייד: אתמול אני העליתי את נושא ההגדרה הזאת.

חנא סוייד: החוק הזה בעצם גורר את כל יחידות הדיור מבחינת שטח כלפי מעלה.

חנא סוייד: הוא פוגע בדיור בר השגה.

ניסן סלומינסקי: את זה אמרת אתמול, נכון?

חנא סוייד: אמרתי לגבי הגדרה של בנייה רוויה.

חנא סוייד: אני רוצה להבין האם אתה מודע לכך – ונדמה לי שאתמול אמרת ברמזיה שאתה חושב שהחוק הזה יגרום לכך שהוא יפגע בדיור בר השגה.

חנא סוייד: אתה מאשר את זה?

ניסן סלומינסקי: לא.

ניסן סלומינסקי: אמרנו שיכול להיות שדירות קטנות, תהיה להן בעיה יותר מאשר דירות גדולות.

חנא סוייד: אתה מודע לזה שזה פוגע בדיור בר השגה?

ניסן סלומינסקי: מודע לכך שזה יכול לפגוע.

חנא סוייד: אז מה אתם מוכרים לאזרחים?

ניסן סלומינסקי: בואו נמשיך בהסתייגות.

חנא סוייד: למה מצביעים בעד?

אראל מרגלית: ניסן, תסביר את מה שאתה הבהרת בנושא של דירות קטנות כי זה מאוד מטריד אותנו.

אראל מרגלית: דיברו על זה גם בערוץ 10.

ניסן סלומינסקי: אנחנו ממשיכים.

<שלומית ארליך: אנחנו בהגדרה של דירת מגורים מוטבת.

משה גפני: קודם כל, לגבי חנא סוייד.

יצחק כהן: הוא צודק.

יצחק כהן: חנא צודק.

משה גפני: הוא שואל אם החוק הזה לא יפגע בדירות קטנות ולא יזיק לדירות שבס.

משה גפני: זאת ההסתייגות וצריך להצביע עליה.

אראל מרגלית: אני לא בטוח שאתם רוצים להיות נגד.

יעקב ליצמן: כל מטרת החוק היא רק על הדירות הגדולות.

משה גפני: יפה, אבל הוא רוצה להגיש הסתייגות.

<שלומית ארליך: אנחנו חוזרים לנוסח עצמו.

<שלומית ארליך: עכשיו אנחנו בהגדרה של דירת מגורים.

משה גפני: רגע, לגבי ההסתייגות של חנא סוייד.

משה גפני: חבר הכנסת חנא סוייד הגיש הסתייגות שהחוק לא יפגע בדירות קטנות ולא יפגע בדירות שבס.

ניסן סלומינסקי: עכשיו אתה מגיש?

ניסן סלומינסקי: שאלת שאלה.

חנא סוייד: לא רק שאלה.

חנא סוייד: אני כתבתי.

חנא סוייד: תבדקו אצלכם בניירות.

חנא סוייד: אני כתבתי הסתייגות על זה והסברתי את ההסתייגות שלי.

ניסן סלומינסקי: מי בעד ההסתייגות של חבר הכנסת חנא סוייד?

ניסן סלומינסקי: בעד – 6

ניסן סלומינסקי: ההסתייגות לא נתקבלה.

ניסן סלומינסקי: ההסתייגות לא התקבלה.

סתיו שפיר: רביזיה.

משה גפני: הנה התגלה הסוד.

משה גפני: יש עתיד נגד הציבור.

משה גפני: כל הזמן אנחנו רואים שהם נגד מעמד הביניים.

אראל מרגלית: איך אתם יכולים להיות נגד דירות קטנות?

סתיו שפיר: אפשר הצבעה שמית?

סתיו שפיר: אי אפשר לדעת מי מצביע בעד ומי נגד.

משה גפני: חייבים הצבעה שמית.

חנא סוייד: בדיוק בהגדרה אחרי כן מדובר על דירות של שישים מטרים מרובעים כאשר בסעיף לפני כן מוחקים אותן.

חנא סוייד: מה הניגוד הזה?

ניסן סלומינסקי: לא מוחקים.

<שלומית ארליך: אנחנו בעצם חוזרים לנוסח.

<שלומית ארליך: בנוסח אתם תראו דירת מגורים מוטבת, יש תוספת שעשינו בוועדה בפסקה (1) בעמוד 2 למעלה.

<שלומית ארליך: שטח הדירה במקור היה בין שישים מטרים עד 140 מטרים והוועדה החליטה לשנות את זה ל-150 מטרים.

<שלומית ארליך: זאת אומרת, שטח הדירה הוא בין שישים מטרים מרובעים עד 150 מטרים מרובעים.

עיסאווי פריג': איפה הנוסח החדש?

<שלומית ארליך: זה נמצא לפניכם.

<שלומית ארליך: עמוד 2.

יצחק כהן: זה נושא חדש.

יצחק כהן: לא מופיע בנוסח הכחול.

אראל מרגלית: כל הדירות הקטנות נשארות בחוץ.

יצחק כהן: נושא חדש לגמרי.

אחמד טיבי: חד משמעית נושא חדש.

<שלומית ארליך: נטענה טענת נושא חדש.

<שלומית ארליך: כיוון שביקשת טענת נושא חדש, המשמעות עכשיו היא שאנחנו לא יכולים להמשיך לדון בנושא הזה והנושא יעבור להכרעת ועדת הכנסת.

ניסן סלומינסקי: בגללך יאושר עד 140 מטרים.

יצחק כהן: שום דבר לא יאושר.

יצחק כהן: אפס יישאר אפס.

יצחק כהן: אל תדאג.

אראל מרגלית: למה רק משישים?

אראל מרגלית: למה דירה של ארבעים מטרים לא?

יצחק כהן: לא משנה.

יצחק כהן: זה נושא חדש.

יעקב ליצמן: תגיש הסתייגות.

ניסן סלומינסקי: עכשיו הוא לא יכול להגיש הסתייגות.

משה גפני: היכן אנחנו עומדים עכשיו מבחינה משפטית ?

<שלומית ארליך: מהבחינה המשפטית שטח הדירה לרבות כל ההסתייגויות שהוגשו בעניין, אנחנו לא נמשיך לדון בהן כרגע.

<שלומית ארליך: אנחנו עוצרים את הדיון בנושא הזה עד לאישור ועדת הכנסת.

אראל מרגלית: סיעת העבודה מצטרפת לאיציק כהן להסתייגות בנושא החדש על גודל הדירה.

יצחק כהן: להלן הקבוצה.

יצחק כהן: אנחנו רוצים לחכות לוועדת הכנסת.

משה גפני: אם ועדת הכנסת תאשר שזה לא נושא חדש?

יצחק כהן: לא.

יצחק כהן: היא לא יכולה.

יצחק כהן: המשמעות היא שעולים למעלה.

אראל מרגלית: דירות קטנות יותר.

משה גפני: עכשיו לא דנים על ההסתייגויות בסעיף הזה?

יצחק כהן: לא.

יצחק כהן: צריך להפסיק את כל הדיון ולכנס את ועדת הכנסת.

אראל מרגלית: אתה יודע שבעיר יש הרבה דירות קטנות?

<שלומית ארליך: אנחנו עוברים עכשיו לפסקה (2) בעמוד 2.

<שלומית ארליך: עדיין בהגדרת דירת מגורים.

<שלומית ארליך: זה נוסח שנשלח במייל.

יעקב ליצמן: זה הנוסח?

<שלומית ארליך: זה הנוסח הכחול.

יצחק כהן: אז כל הספר הוא נושא חדש.

יצחק כהן: להלן הקבוצה.

<שגית אפיק: חבר הכנסת ליצמן, הנוסח שבפניכם הוא הנוסח שבכחול שמופיע בתבניות חקיקה לקריאה שנייה ושלישית.

<שגית אפיק: מה שמסומן בו בקו מתחת, זה שונה מהכחול.

יצחק כהן: זה נושא חדש.

<שגית אפיק: כל היתר אתם יכולים לטעון לגביו נושא חדש.

יצחק כהן: אכן הוא נושא חדש.

<שגית אפיק: הוא נושא חדש.

אראל מרגלית: גודל הדירה הוא לא נושא חדש?

יצחק כהן: כל החוק נושא חדש.

<שגית אפיק: לא כל החוק.

<שגית אפיק: מה שמסומן.

יצחק כהן: 92 אחוזים ממנו.

אראל מרגלית: כל החוק הזה, כל הוועדה הזאת, כל הפגרה הזאת זה נושא חדש.

אחמד טיבי: מה שמסומן בנוסח הכחול זה חומר חדש ואנחנו מכריזים עליו, להלן הקבוצה, כנושא חדש.

אחמד טיבי: הכול.

יצחק כהן: נכון.

יצחק כהן: הכול.

יצחק כהן: אשר על כן, נא להפסיק את הדיון ולכנס את ועדת הכנסת, כמקובל.

ניסן סלומינסקי: לא מקובל.

יצחק כהן: למה לא מקובל?

יצחק כהן: תכנס את ועדת הכנסת עכשיו.

יצחק כהן: אני דורש לכנס אותה עכשיו.

אראל מרגלית: אנחנו רוצים התייעצות סיעתית.

יצחק כהן: התייעצות סיעתית.

אחמד טיבי: אני רוצה לקרוא לחברים שלי בסיעה וייקח זמן עד שהם יגיעו.

ניסן סלומינסקי: רבותיי, חמש דקות התייעצות סיעתית.

ניסן סלומינסקי: ההתייעצות הסיעתית היא על כל הגדרת דירה מגורים מוטבת.

שמעון אוחיון: לפני שיוצאים להפסקה, בואו נאחל מזל טוב לחבר ועדת הכספים רוברט אילטוב שנולדה לו בת.

ניסן סלומינסקי: מזל טוב.

ניסן סלומינסקי: אנחנו מחדשים את הישיבה.

ניסן סלומינסקי: הכוונה היא לסיים.

ניסן סלומינסקי: הישיבה הבאה נכון להיום כנראה תהיה בתחילת ספטמבר.

ניסן סלומינסקי: אנחנו נודיע מתי.

ניסן סלומינסקי: כרגע אין לנו אישור.

יעקב ליצמן: אתה תודיע לנו כמה ימים קודם.

ניסן סלומינסקי: כן.

ניסן סלומינסקי: לפי הנוהל בפגרה צריכים להודיע ארבעה ימים לפני כן.

יעקב ליצמן: ואם אני צריך לנסוע לחוץ לארץ ואני צריך לשלם כדי להקדים את הטיסה, אתה תשלם את ההפרש?

ניסן סלומינסקי: לא.

ניסן סלומינסקי: אני מציע שאם אתה צריך לנסוע לחול לארץ, תודיע לי כדי שנדע מתי לקיים את הישיבה.

יעקב אשר: תקבל אפס מע"מ על הכרטיס.

ניסן סלומינסקי: ליצמן, אם אתה מדבר על הכרטיס לשם, אני אמצא הרבה מקורות מימון.

יעקב ליצמן: לא.

יעקב ליצמן: את זה יש לי מהמפלגה שלי ואני לא צריך אותך.

ניסן סלומינסקי: לגבי החזרה יש לי בעיה, אבל לשם יש לנו מקורות מימון.

יעקב ליצמן: זה חלק מהתשלום שאתה מקבל בתוך ההעברות התקציביות.

ניסן סלומינסקי: לא.

ניסן סלומינסקי: רבותיי, יאללה.

קארין אלהרר: יאללה.

יעקב ליצמן: יאללה?

יעקב ליצמן: אפשר לחשוב.

יעקב ליצמן: תפסיקי לבלבל לנו את הראש.

יעקב ליצמן: את לא חברה בוועדה.

יעקב ליצמן: אנחנו מזיעים כאן כל יום ואת כאן כתיירת.

ניסן סלומינסקי: ליצמן, תיזהר, היא פירקה את רשות השידור.

יעקב ליצמן: לא יכול להיות שאומרים לי יאללה.

יעקב ליצמן: יש לי פרנסה ואני עובד קשה לפרנסה שלי.

יעקב ליצמן: הפרנסה שלי היא לעשות אופוזיציה ולהוריד אתכם.

עפר שלח: זה נשמע כאילו אתה מקבל לפי מילה.

ניסן סלומינסקי: אם לפי מילה, הנושא של מיליון ו-600 בכלל לא רלוונטי לגביו.

קארין אלהרר: ליצמן, יאללה.

קארין אלהרר: רוצים להמשיך.

ניסן סלומינסקי: כשהייעוץ המשפטי מדבר, אני מבקש מכולם להיות בדממה.

ניסן סלומינסקי: שלומית.

ניסן סלומינסקי: היא תסביר לנו היכן אנחנו נמצאים.

יעקב ליצמן: איזה הצעת חוק?

ניסן סלומינסקי: אנחנו נמצאים בעמוד 2 של מע"מ אפס.

ניסן סלומינסקי: לסעיף 1 הגישו בקשה לנושא חדש.

משה גפני: אתה ממשיך את הישיבה?

יעקב ליצמן: יש לנו הצעה לסדר היום.

ניסן סלומינסקי: אין הצעות עכשיו.

משה גפני: יש.

משה גפני: אני לא מבין, לכם הייתה הצעה לסדר במשך שעה וחצי.

משה גפני: לנו אין אפילו דקה?

ניסן סלומינסקי: לא הייתה לי הצעה.

משה גפני: הייתה לכם התייעצות.

יעקב ליצמן: למדתי היום שאם היושב ראש אומר חמש דקות, זאת שעה, קצת פחות משעה.

יעקב ליצמן: ביקשת חמש דקות הפסקה להתייעצות סיעתית.

ניסן סלומינסקי: לא.

ניסן סלומינסקי: ההתייעצות הייתה שלכם.

משה גפני: לא.

משה גפני: לנו היו חמש דקות.

משה גפני: נתתי לכם אורכה מתוך התחשבות.

קארין אלהרר: באמת תתביישו איך שהכנסת מתנהלת.

יעקב ליצמן: אני באמת מתבייש.

יעקב ליצמן: מתבייש בקואליציה.

יעקב ליצמן: הקואליציה עושה דברים נגד כולם.

משה גפני: ליצמן, אתה ביקשת הצעה לסדר?

ניסן סלומינסקי: לא.

ניסן סלומינסקי: אין הצעות לסדר.

משה גפני: אני הולך לדבר עכשיו ברצינות ולא פיליבסטר.

ניסן סלומינסקי: חצי דקה?

משה גפני: חצי דקה.

משה גפני: אין לי זמן.

יעקב ליצמן: אמרת לסדרני הכנסת שמחיר כרטיס לכאן עלה למאה שקלים?

ניסן סלומינסקי: כן, אבל המע"מ על הכרטיס יהיה אפס.

משה גפני: אדוני היושב ראש, אני מדבר אתך בחברות.

ניסן סלומינסקי: באהבה רבה.

משה גפני: לא אמרתי באהבה רבה.

יעקב ליצמן: הוא לא אמר.

ניסן סלומינסקי: למה לא?

ניסן סלומינסקי: מה אכפת לך?

משה גפני: אני מדבר בכל הרצינות ואני פונה לכל החברים.

משה גפני: אני פונה בעיקר אליך.

קארין אלהרר: חבר שלך מדבר ואתה מפריע לו.

יעקב ליצמן: מאיפה את יודעת שהוא חבר שלי?

יעקב אשר: את רואה מה זה חוסר ניסיון פוליטי?

יעקב ליצמן: את לא יושבת כאן בכל הישיבות אלא את עדיין בפירוק רשות השידור.

קארין אלהרר: היא כבר פורקה.

יעקב ליצמן: אנחנו לא פריירים כמוהם.

עפר שלח: היא הייתה כאן עת רבתם על המקום בוועדה.

עפר שלח: את זה היא יודעת.

עפר שלח: הוא חיכה חודשים לתפקיד יושב ראש ועדת המדע כי היה ויכוח מי יהיה בכספים ומי יהיה שם.

יעקב ליצמן: זה לא הגיע לריב שלך עם הליכוד על ועדת החוץ והביטחון.

עפר שלח: אני גאה בריבים שלי.

יעקב ליצמן: גם אני גאה.

משה גפני: אני אומר לך שכולנו יודעים, כל יושבי השולחן וכל מי שלא נמצא ליד השולחן, שהחוק לא עומד להסתיים.

משה גפני: בשום מקרה ובשום צורה הוא לא עומד להסתיים.

משה גפני: אני אומר עכשיו דבר רציני.

משה גפני: החוק הזה לא עומד להסתיים.

משה גפני: מה יהיה עכשיו?

משה גפני: אם אתה תמשיך בדרך הזאת, אנחנו נעשה צחוק ונגיש הסתייגויות וננמק אותן ונתחיל לריב ולצעוק ונתבזה כלפי כל העולם כשבסוף אין לך יעד בסוף הישיבה.

משה גפני: אין לך.

משה גפני: אתה נמצא תוך כדי פגרה כשכל אחד יושב כאן על קוצים, לכל אחד יש את סדר היום שלו ובעיקר העובדים.

קארין אלהרר: הרעיון הוא לבוא לכנסת ולעבוד.

משה גפני: בסדר, בסדר.

משה גפני: אני היחיד שלא הולך לחופש.

משה גפני: אחד היחידים.

ניסן סלומינסקי: גם אני לא.

משה גפני: גם אתה לא.

משה גפני: נכון.

משה גפני: לכן כל העניין הזה שמתנהל עכשיו הוא עניין לא רציני לכל דבר ועניין.

משה גפני: הרי אנחנו נטען נושאים חדשים, תצטרכו את ועדת הכנסת, אתה לא יכול גם בתוך הקואליציה לסיים את החוק היום.

ניסן סלומינסקי: למה אתה חותר?

משה גפני: אני חותר לכך שתסגור את הישיבה ותקבע יום ותדע שביום הזה אתה יכול לסיים את זה ושיש לך את ועדת הכנסת תחת שולחנך, שאתה יכול להעביר אליה את הנושאים החדשים עליהם נטען, כי אחרת אתה עושה מכולנו קרקס.

משה גפני: אני לא אדם שהולך לחופש, אם אין ישיבה – יש לי עבודה אחרת שאני צריך לעשות אותה ואני עושה אותה בתקופת הפגרה.

משה גפני: אני לא עושה אותה כי אתה מביא את כולנו לישיבות האלה.

משה גפני: יהיה מכובד כלפי כל העולם, ויש לך גם את הטיעון המוצדק שאתה לא יכול לסיים את החוק היום.

משה גפני: אתה תושיב עכשיו שש שעות, חמש שעות את האנשים כאן, סתם, ללא ערך.

משה גפני: כולם יודעים שלא הולך לקרות כלום.

יעקב אשר: הוא חייב להראות התקדמות.

משה גפני: לא.

משה גפני: הוא לא צריך להראות.

יעקב אשר: הוא חייב.

יעקב אשר: יש לו בוסים.

משה גפני: לא.

משה גפני: אני דיברתי ברצינות, בלי להקניט.

ניסן סלומינסקי: אני מדבר עכשיו ברצינות.

ניסן סלומינסקי: מאחר וגם באותו יום ידוע אליו אתה מתכוון, אנחנו הרי נמשיך באותו קצב, כפי שזה נראה כרגע - - -

משה גפני: אז עזוב את זה.

ניסן סלומינסקי: אתה לא תצליח לסיים ביום אחד.

משה גפני: אנחנו מתחייבים.

משה גפני: היות ולא נתקדם יותר משלושה סעיפים קטנים, הרי אנחנו נעשה פיליבסטר כאן, חבל על העולם.

משה גפני: לי יהיה ויכוח עם קארין אלהרר במשך שעתיים ולא תוכל לעצור את הוויכוח הזה.

יעקב אשר: עשינו חזרות אתמול בערב.

משה גפני: כן.

משה גפני: עשינו חזרות.

משה גפני: לכן אנחנו מתחייבים שעל אותם שלושה סעיפים שהיום תוכל להתקדם, עת תעשה את הישיבה אנחנו נדלג עליהם.

ניסן סלומינסקי: לא.

ניסן סלומינסקי: חשבתי שאתה בא עם הצעה אחרת.

ניסן סלומינסקי: חשבתי שאתה בא עם הצעה יותר רצינית.

מיכל בירן: איזו סיבה הייתה לך להניח שהוא בא עם הצעה יותר רצינית?

ניסן סלומינסקי: רבותיי, אנחנו מדברים ברצינות.

ניסן סלומינסקי: כנראה נגזר עלינו לבלות ביחד את כל חודש אלול או ספטמבר למניינם ולהתקדם עד שבסוף נסיים את זה, ונסיים את זה.

ניסן סלומינסקי: נגזר עלינו.

ניסן סלומינסקי: בידינו הדבר לעשות את אלול באהבה ובחיבה או בייסורים.

משה גפני: מה אתה מציע?

יעקב אשר: יש גם ייסורים של אהבה.

ניסן סלומינסקי: אם היית אומר לי שנניח היום ניקח את עמוד 2 ו-3, נלך ביחד, נעשה הצבעות מי בעד ומי נגד ונסיים, מרגע שגומרים, הולכים הביתה.

ניסן סלומינסקי: אני מבין.

ניסן סלומינסקי: זה טיעון.

ניסן סלומינסקי: נעשה הצבעה כן או לא, אבל נתקדם.

משה גפני: אני חולק עליך לגבי חודש אלול.

משה גפני: אני חולק עליך.

משה גפני: אני מעריך שבסופו של דבר יבוא ראש הממשלה ויגיד שמתחילים להגיע חשבונות של המלחמה ועם כל הכבוד לא הולכים לזרוק עכשיו שלושה מיליארד שקלים.

משה גפני: לפי דעתי בעניין הזה יהיה שינוי.

ניסן סלומינסקי: אתה יודע שגם הקדוש ברוך הוא לא עושה ניסים אלא אם כן הוא רואה את ההשתדלות שלנו.

ניסן סלומינסקי: נגזר עלינו שכן נעשה את זה.

משה גפני: לא נגזר.

משה גפני: זה לא היה במעמד הר סיני.

משה גפני: זה תלוי בנו.

משה גפני: לא יהיה.

משה גפני: החוק הזה לא יהיה.

משה גפני: ראש הממשלה, כשיתחילו להגיע החשבונות של המלחמה ויהיו דרישות הרמטכ"ל, הוא יגיד לזרוק שלושה מיליארד שקלים לפח?

משה גפני: באמת.

משה גפני: נפלתם על השכל.

משה גפני: בכל אופן יש מדינה מאחורי שר האוצר הזה.

ניסן סלומינסקי: ההצעה היחידה, אם אתם באמת רוצים לומר שעמוד 2 ו-3.

משה גפני: לא.

ניסן סלומינסקי: נעשה את זה מכובד.

ניסן סלומינסקי: נצביע כן ולא ואז נסיים ונלך הביתה.

ניסן סלומינסקי: אם לא, נתקדם.

קארין אלהרר: ניסן, אתה מוכן להתחיל?

ניסן סלומינסקי: כן.

ניסן סלומינסקי: אנחנו מתחילים.

עיסאווי פריג': הדיון הזה נדחה כבר כמה פעמים.

ניסן סלומינסקי: שלומית, תמשיכי.

ניסן סלומינסקי: ניסינו ולא הגענו להסדר.

משה גפני: שני עמודים זה דיון של שבועיים מבחינתנו.

ניסן סלומינסקי: לא העמודים האלה.

ניסן סלומינסקי: אתה יודע עוד כמה יש לך לביטחון?

משה גפני: יש שם דברים חמורים כמו למשל ההסתייגות שגוש זה גוש אמונים.

<שלומית ארליך: עמוד 2, פסקה (2).

משה גפני: רק רגע.

משה גפני: אתם לא יכולים לבלבל אותי.

משה גפני: אנחנו עדיין בעמוד הראשון.

ניסן סלומינסקי: לא.

ניסן סלומינסקי: כבר עברנו לעמוד השני.

ניסן סלומינסקי: אפילו הגשתם נושא חדש.

משה גפני: דירת מגורים מוטבת.

ניסן סלומינסקי: לא.

ניסן סלומינסקי: כבר הגשתם נושא חדש על הסעיף הראשון.

משה גפני: בואו נעשה סדר.

<שלומית ארליך: אנחנו עדיין בהגדרת דירת מגורים מוטבת.

<שלומית ארליך: דיברנו על פסקה (1) בה הגשתם נושא חדש.

משה גפני: הבנתי.

משה גפני: יש לי שאלה.

משה גפני: היות וזה נושא חדש, זה עובר לוועדת הכנסת.

ניסן סלומינסקי: כן.

<שלומית ארליך: עכשיו אנחנו בפסקה (2).

חנא סוייד: כל הסעיף עובר לוועדת הכנסת?

<שלומית ארליך: לא.

<שלומית ארליך: רק פסקה (1).

ניסן סלומינסקי: אנחנו מרכזים את כל אותם נושאים חדשים ואת כולם נעביר ביחד לוועדת הכנסת.

משה גפני: עם כל הכבוד, אין לך סמכות כיושב ראש.

משה גפני: נצטרך לראות מבחינה משפטית.

משה גפני: יכול להיות שצריך לעצור את הדיונים.

משה גפני: נראה בהמשך.

ניסן סלומינסקי: כבר היה בירור על זה.

משה גפני: לא היה בירור ולא היה שום דבר.

ניסן סלומינסקי: היה בירור.

עיסאווי פריג': הוא עובר על תקנון הכנסת?

משה גפני: לא, עוד לא.

משה גפני: הוא בדרך.

משה גפני: אם זה מאושר בוועדת הכנסת, בסדר.

משה גפני: אבל אם זה חוזר מוועדת הכנסת, מתחיל הדיון מחדש בסעיף הזה?

ניסן סלומינסקי: לא דיון.

ניסן סלומינסקי: הצבעה.

משה גפני: איזו הצבעה?

משה גפני: עוד לא דיברנו על הסתייגויות.

ניסן סלומינסקי: תהיה הסתייגות ויסבירו אותה.

משה גפני: אני אוכל להגיש הסתייגויות נוספות על הסעיף הזה.

ניסן סלומינסקי: לא.

<שלומית ארליך: לא.

<שלומית ארליך: רק הסתייגויות שכבר הוגשו.

משה גפני: למה?

עיסאווי פריג': למה?

עיסאווי פריג': זה סעיף חדש.

עיסאווי פריג': גפני, בנוסח חדש יש הסתייגויות והכול מתחיל מחדש?

משה גפני: מתחיל מחדש.

ניסן סלומינסקי: הסברתי לך.

ניסן סלומינסקי: למה אתה שואל את גפני?

עיסאווי פריג': כי אתה לא רוצה לענות.

ניסן סלומינסקי: אני עונה לך.

ניסן סלומינסקי: ברגע שמישהו מבקש נשוא חדש, על אותו סעיף לא דנים עכשיו, זה עובר לוועדת הכנסת.

ניסן סלומינסקי: אם ועדת הכנסת תאשר את זה, זה חוזר לכאן.

עיסאווי פריג': אפשר להגיש על זה הסתייגויות?

ניסן סלומינסקי: לא.

ניסן סלומינסקי: מה שיש, כבר קיים.

ניסן סלומינסקי: רק ההסתייגויות הקיימות.

יעקב ליצמן: לא.

יעקב ליצמן: בתוך הדיון אפשר.

ניסן סלומינסקי: זה סעיף שהיה כל הזמן והיית יכול להגיש הסתייגויות.

יעקב ליצמן: תוך כדי הדיון בוועדה, אפשר להגיש הסתייגויות.

עיסאווי פריג': הנה, ליצמן אומר אחרת.

ניסן סלומינסקי: אז ליצמן אומר אחרת.

יעקב ליצמן: גם גפני אומר אחרת.

עיסאווי פריג': אז שניהם טועים?

<קריאה: נשמע את היועצת המשפטית.

יעקב ליצמן: היא לא יכולה להגיד אחרת מכפי שהיא אמרה.

משה גפני: זה בכלל לא ויכוח אתה.

עיסאווי פריג': אנחנו סטודנטים שנה ראשונה.

עיסאווי פריג': תנו לנו ללמוד.

עיסאווי פריג': אתם לא נותנים לי תשובה.

עיסאווי פריג': אני שואל שאלה ולא מקבל תשובה.

ניסן סלומינסקי: נלך לשיטה של יקריאו ונצביע.

ניסן סלומינסקי: כך אתם רוצים?

ניסן סלומינסקי: אז נעשה את זה כך.

עיסאווי פריג': לא.

<שלומית ארליך: אנחנו עכשיו בפסקה (2).

ניסן סלומינסקי: אני הצעתי הצעה אבל אתם לא רוצים לקבל אותה.

יעקב ליצמן: שני עמודים?

יעקב ליצמן: אתה יודע מה זה שני עמודים?

משה גפני: תסגור את הישיבה.

יעקב ליצמן: עמוד אחד.

אראל מרגלית: הוא הציע הצעה רצינית ויש מחלוקת בתוך האופוזיציה.

עיסאווי פריג': נצא להתייעצות?

אראל מרגלית: הוא הציע הצעה רצינית ויש מחלוקת בתוך האופוזיציה.

אראל מרגלית: אנחנו רוצים רגע התייעצות.

ניסן סלומינסקי: לא.

עיסאווי פריג': זה מהותי.

ניסן סלומינסקי: אם זה רציני, חמש דקות הפסקה.

עיסאווי פריג': זה מהותי.

ניסן סלומינסקי: חמש דקות הפסקה.

ניסן סלומינסקי: אנחנו מחדשים את הישיבה.

ניסן סלומינסקי: רבותיי, הצעה.

ניסן סלומינסקי: אנחנו כרגע נדלג על הנושא של דירת מגורים מוטבת.

ניסן סלומינסקי: אנחנו מתחילים בחוק הביטוח הלאומי, עמוד 3.

משה גפני: מתי אנחנו עושים את זה?

ניסן סלומינסקי: מעמוד 3 בחוק הביטוח הלאומי.

משה גפני: ההצעה שלנו היא שהולכים על שני העמודים האלה אבל אתה נועל את הישיבה עכשיו.

ניסן סלומינסקי: את זה אני רוצה להגיד.

ניסן סלומינסקי: חוק הביטוח הלאומי פלוס פרק ב' בעמוד 7 ובעמוד 8, עליהם לא יהיו הסתייגויות.

יעקב ליצמן: לא יהיה פיליבסטר.

משה גפני: חוץ מנושא חדש.

ניסן סלומינסקי: חוץ מהנושא של קבוצת רכישה.

ניסן סלומינסקי: ההסתייגויות יהיו למעלה, למליאה.

יעקב ליצמן: אנחנו הבטחנו שלא יהיה פיליבסטר ואת זה נקיים אבל על ההסתייגויות אתה צריך להצביע.

ניסן סלומינסקי: יצביעו, בסדר.

ניסן סלומינסקי: ההצעה אומרת שמעמוד 3, חוק הביטוח הלאומי עד סוף העמוד ואחר כך עמוד 7 ו-8.

חנא סוייד: לא דיברנו על 7.

חנא סוייד: על 8, סעיף 5.

משה גפני: 8 ו-9.

ניסן סלומינסקי: לא.

ניסן סלומינסקי: 7 ו-8.

משה גפני: ניסן, אנחנו דיברנו על שני עמודים.

משה גפני: אם אתה נותן את עמוד 7 ו-8.

ניסן סלומינסקי: מפרק ב'.

קארין אלהרר: לא הבנתי.

קארין אלהרר: יש יושב ראש ועדה חדש?

עיסאווי פריג': יש לך יושב ראש מהקואליציה, אז תני לעבוד.

עיסאווי פריג': אני מבקש.

ניסן סלומינסקי: אני אומר שוב, בהסכמה של כולנו.

אראל מרגלית: קארין, הגענו להבנה.

נסים זאב: רק תראי את ההבדל בין חוק רשות השידור לחוק הזה.

משה גפני: אתה יכול להגיד איזה משפט לאומה?

ניסן סלומינסקי: כן.

עיסאווי פריג': מה עם פרשת השבוע?

עיסאווי פריג': שר החינוך היום הודיע על תכנית לקרב את התנ"ך לציבור בסכום של 47 מיליון שקלים.

עיסאווי פריג': אנחנו חלק מהציבור.

עיסאווי פריג': נתחיל את זה עם פרשת ועקב תשמעון.

עפר שלח: אנחנו הסכמנו שאם עושים את העמודים האלה, עושים והולכים.

עיסאווי פריג': אני הלכתי לפי התכנית של שר החינוך.

עיסאווי פריג': אני רוצה לקרב את התנ"ך לציבור.

אראל מרגלית: אני אחרי כן רוצה לדבר על 7(ב).

סתיו שפיר: אבל לא מבטלים הסתייגויות.

ניסן סלומינסקי: לא.

ניסן סלומינסקי: אבל מצביעים מיידית.

סתיו שפיר: צריך להצביע או להסביר מה ההסתייגויות עליהן מצביעים.

ניסן סלומינסקי: אני עושה את זה עכשיו ומשתחררים הביתה.

ניסן סלומינסקי: צודק עיסאווי שדיבר על פרשת והיה עקב תשמעון.

ניסן סלומינסקי: אומר רש"י בעיקר מדובר על אותן עבירות שאדם דש בעקביו.

<קריאה: מצוות.

ניסן סלומינסקי: מצוות.

ניסן סלומינסקי: היינו הך.

ניסן סלומינסקי: כלומר, לא מדובר כאן על דברים נשגבים אלא דברים שבין אדם לחברו, לפרגן לשני, לחייך אל השני, אלה הדברים שאדם דש בעקביו.

משה גפני: אדוני היושב ראש, אם אתה מתחיל לדבר על דברים גבוהים, אם אתה רוצה למסור מסר לאומה, אני במקומך הייתי אומר שאתה מבין שלא צריך לריב עם האופוזיציה.

ניסן סלומינסקי: ודאי.

משה גפני: לכן אתה דוחה את הישיבות לפחות עד ספטמבר.

ניסן סלומינסקי: תנו לשלומית להוביל את זה.

<שלומית ארליך: כמו שאמר היושב ראש.

<שלומית ארליך: דירת מגורים מוטבת, אנחנו משאירים אותה בצד ואנחנו עוברים לעמוד 3.

יעקב ליצמן: אבל לא דנים עכשיו בכלום.

עיסאווי פריג': מסעיף 2 ומעלה לא דנים.

ניסן סלומינסקי: אתה מוריד את זה ונגמר.

משה גפני: לא.

משה גפני: זה לא היה הסיכום.

משה גפני: הסיכום היה שסוגרים את הישיבה.

ניסן סלומינסקי: ומתי זה יעלה?

משה גפני: מתי שתחדש את הישיבה.

ניסן סלומינסקי: ואז יש את ההתחייבות שלך?

משה גפני: לא.

משה גפני: סוגרים את הישיבה.

משה גפני: ממשיכים מתי שממשיכים ואז היא תמשיך.

ניסן סלומינסקי: מה יקרה לסעיפים האלה?

יעקב ליצמן: בדיון הבא.

משה גפני: יצביעו על זה ושלום על ישראל.

משה גפני: לא יהיה פיליבסטר.

משה גפני: זה הסיכום.

משה גפני: אבל לא עכשיו.

משה גפני: אמרנו לא עכשיו.

משה גפני: לא יהיה דיון ענייני.

משה גפני: כך סיכמנו.

עפר שלח: אמרת שלא יהיו הצבעות?

משה גפני: יהיו הצבעות וזה ילך למליאה.

משה גפני: זה היה הסיכום.

משה גפני: לא יהיה על הנושא הזה דיון ענייני.

משה גפני: בקואליציה מרוגזים עלי כי התקפלתי.

משה גפני: אני אגיד שמות?

משה גפני: בקואליציה מרוגזים עלי.

ניסן סלומינסקי: מה אכפת לך שנעשה את זה עכשיו?

משה גפני: לא.

משה גפני: בישיבה הבאה.

ניסן סלומינסקי: רבע שעה.

משה גפני: לא.

משה גפני: בישיבה הבאה.

משה גפני: זה היה עקב תשמעון.

עיסאווי פריג': קירוב תנ"ך על פי שר החינוך לוקח זמן.

משה גפני: שי פירון הביא את התנ"ך.

ניסן סלומינסקי: אני חשבתי שעכשיו אנחנו גומרים את זה.

משה גפני: לא.

משה גפני: אני שאלתי אותך ואתה אמרת לא.

משה גפני: אם אתם רוצים, אין בעיה.

יעקב אשר: אתה חייב לעשות את זה עכשיו?

יעקב ליצמן: לא עכשיו.

משה גפני: אמרנו שזה לא יהיה עכשיו.

יעקב אשר: כשיגיעו לשני העמודים האלה, לא יהיה פיליבסטר.

יעקב ליצמן: אדוני היושב ראש, הזמן שאתה שורף עכשיו יורד משני הדפים.

יעקב ליצמן: רבע שעה שרפנו על כלום.

עפר שלח: ליצמן, בוא ניכנס.

עפר שלח: אני רוצה להבין.

יעקב ליצמן: אתה לא מבין מה הוא עושה כאן.

ניסן סלומינסקי: בעמוד 3, מחוק הביטוח הלאומי.

משה גפני: הגדרות.

משה גפני: לא הורדנו הסתייגויות בחוק הביטוח הלאומי.

ניסן סלומינסקי: פרט לנושא של נושא חדש.

ניסן סלומינסקי: קבוצת רכישה, נושא חדש.

יעקב אשר: כל מה שהוא נושא חדש.

משה גפני: כל מה שהוא נושא חדש.

ניסן סלומינסקי: וכן בעמוד 7, פרק ב', כל ההסתייגויות לסעיף 4.

משה גפני: לא כולל נושא חדש.

עיסאווי פריג': הסתייגויות לסעיף 4.

אראל מרגלית: רק עמוד 7 סעיף 4.

אראל מרגלית: רק מה שבעמוד 7.

ניסן סלומינסקי: עמוד 8 גם בתוכו אבל לא עכשיו.

סתיו שפיר: לא נכנסנו עכשיו לעמוד 8.

ניסן סלומינסקי: יצביעו.

משה גפני: על זה לא צריך להצביע אבל זה עולה למליאה.

סתיו שפיר: אי אפשר לשנות את ההסכמים כל הזמן.

משה גפני: אנחנו מבקשים מהייעוץ המשפטי שלא נצביע על זה.

ניסן סלומינסקי: לאור הדברים האלה אני נועל את הישיבה.

ניסן סלומינסקי: בעמוד 8 לא יהיה.

עפר שלח: אני רוצה הבנה כולל מהייעוץ המשפטי.

עפר שלח: הורדת הסתייגויות, משמעותה שאי אפשר יהיה להגיש הסתייגות.

ניסן סלומינסקי: אי אפשר יותר להגיש הסתייגויות.

עיסאווי פריג': זה עובר למליאה.

עפר שלח: נושא חדש, זה נושא חדש.

ניסן סלומינסקי: אי אפשר להגיש הסתייגויות.

מיכל בירן: אבל למליאה כן.

ניסן סלומינסקי: למליאה כן.

ניסן סלומינסקי: זה ילך למליאה.

עיסאווי פריג': אדוני היושב ראש, תודה.

עיסאווי פריג': אני מבקש שזה יהיה בספטמבר, אחרי החופש.

ניסן סלומינסקי: עמוד 8 בישיבה הראשונה יעבור רק בהצבעה.

ניסן סלומינסקי: כרגע אין הסתייגויות.

ניסן סלומינסקי: נקודה.

ניסן סלומינסקי: חופשה נעימה.

ניסן סלומינסקי: תודה רבה.